Natay Kadi ni Jesus iti Krus?
Sungbat ti Biblia
Ti krus ket ibilang ti adu kas gagangay a simbolo ti Kristianidad. Ngem saan a dakamaten ti Biblia ti itsura ti kayo a nakatayan ni Jesus, isu nga awan a talaga ti makaammo iti dayta. Nupay kasta, adda pammaneknek ti Biblia a natay ni Jesus iti maysa a kayo saan ket nga iti krus.
Kadawyan nga usaren ti Biblia ti Griego a sao nga stau·ros′ no tukoyenna ti kayo a nakatayan ni Jesus. (Mateo 27:40; Juan 19:17) Nupay ti dadduma ipatarusda dayta a sao iti “krus,” umanamong ti adu nga iskolar a ti kangrunaan a kaipapananna ket “maysa a kayo.” * Sigun iti A Critical Lexicon and Concordance to the English and Greek New Testament, ti sao nga stau·ros′ “dina kaipapanan ti dua a kayo a nagkinnuros.”
Ti Biblia usarenna ti Griego a sao a xy′lon a katupag ti stau·ros′. (Aramid 5:
Anamongan kadi ti Dios ti panagusar iti krus iti panagdayaw?
Aniaman ti itsura ti kayo a nakatayan ni Jesus, ipakita dagiti sumaganad nga impormasion ken teksto ti Biblia a di rumbeng nga usaren ti krus iti panagdayaw.
Saan nga awaten ti Dios ti panagdayaw nga agusar iti imahen wenno simbolo, agraman ti krus. Binilin ti Dios dagiti Israelita a saanda nga agusar iti “langa ti aniaman a simbolo” iti panagdayawda, ken nabilin met dagiti Kristiano liklikanda ti “idolatria.”
— Deuteronomio 4:15-19; 1 Corinto 10:14.
Dagiti Kristiano idi umuna a siglo saanda a nagusar iti krus iti panagdayawda. * Dagiti pannursuro ken ulidan dagiti apostol ket maysa a pagtuladan a rumbeng a suroten ti amin a Kristiano.
— 2 Tesalonica 2: 15.
Nagtaud kadagiti pagano ti panagdayaw iti krus. * Ginasut a tawen kalpasan ti ipapatay ni Jesus, idi simmina ti simbaan kadagiti pannursurona, dagiti baro a miembro ti simbaan “napalubosanda a mangitultuloy kadagiti pagano a simbolo,” agraman ti krus. (The Expanded Vine’s Expository Dictionary of New Testament Words) Ngem saan nga anamongan ti Biblia ti panagusar kadagiti pagano a simbolo tapno maaddaanda kadagiti baro a miembro.—2 Corinto 6:17.
^ par. 4 Kitaem ti New Bible Dictionary, Third Edition, edited by D. R. W. Wood, panid 245; Theological Dictionary of the New Testament, Volume VII, panid 572; The International Standard Bible Encyclopedia, Revised Edition, Volume 1, panid 825; ken The Imperial Bible-Dictionary, Volume II, panid 84.
^ par. 5 Kitaem ti The Expanded Vine’s Expository Dictionary of New Testament Words, panid 1165; A Greek-English Lexicon, da Liddell ken Scott, Ninth Edition, panid 1191-
^ par. 9 Kitaem ti Encyclopædia Britannica, 2003, entry “Cross”; The Cross
^ par. 10 Kitaem ti The Encyclopedia of Religion, Volume 4, panid 165; The Encyclopedia Americana, Volume 8, panid 246; ken Symbols Around Us, panid 205-
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn pag_Latn ilo_Latn pag_Latn ilo_Latn ilo_Latn ilo_Latn ilo_Latn ilo_Latn